01/10/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Administración Industrial
Resolución do 3 de maio de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello da Coirós (N.º Expte. IN407A 2021/81-1)

Resolución do 3 de maio de 2021 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello da Coirós (Núm. Expte. IN407A 2021/81-1) Visto o expediente para o outorgamento de autorización administrativa previa e de construción da instalación eléctrica que a seguir se cita: – Solicitante: Concello de Coirós – Enderezo social: lugar Coirós de Arriba, 16, 15316 Coirós. – Título: “Traballos de reforzo e extensión da rede de distribución eléctrica no Parque Empresarial de Coirós Oeste”. – Situación: Parque Empresarial de Coirós, 15316 Coirós (A Coruña) – Descricións técnicas: Nova instalación de AT, composta de: – Liña de media tensión soterrada RHZ1-2OL 12/20 kV-Al, 3(1x240) mm² con orixe no centro de seccionamento 15CHVM (CS COFANO), propiedade de UFD e final no centro de transformación proxectado, cunha lonxitude de 565 m (ida e volta). – Centro de transformación compacto en edificio prefabricado, manobra exterior, con cela compacta SF6 composta por 2 celas de liña e 1 cela de protección con fusibles (24 kV, 400 A, 16 kA), e transformador trifásico, de 630 kVA, refrixeración natural en aceite e relación de transformación 15 kV/400. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta Xefatura Territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ao da súa notificación ou publicación nos termos establecidos nos artigos 112, 115, 121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 3 de maio de 2021. O xefe territorial Isidoro Martínez Arca